
NOTĂ CONCEPTUALĂ

Pentru proiectul 
Creșterea gradului de securitate la incendii a Spitalului Municipal "Dr. Pop Mircea" Marghita



1. Informații generale privind obiectivul de investiții propus
1.1. Denumirea obiectivului de investiții :
Creșterea gradului de securitate la incendii a Spitalului Municipal "Dr. Pop Mircea" Marghita
1.2. Ordonator principal de credite/investitor
UAT Municipiul Marghita
1.3. Ordonator de credite (secundar/terțiar)
-
1.4. Beneficiarul investiției
UAT Municipiul Marghita

2. Necesitatea și oportunitatea obiectivului de investiții propus

2.1. Scurtă prezentare privind:

	a) deficiențe ale situației actuale;
	In 30 ianuarie 2020, Organizatia Mondiala a Sanatatii (OMS) a declarat ca exista o situatie de urgenta in legatura cu focarul unei infectii determinate de un nou tip de virus din familia coronavirusurilor. Noul tip de coronavirus a primit denumirea de SARS-CoV-2, iar boala declansata de infectia cu acest virus, COVID -19. Acest nou virus si aceasta boala nu au fost cunoscute înainte de aparitia focarului în Wuhan, China, în decembrie 2019. Cele mai frecvente simptome ale COVID-19 sunt febra, oboseala si tusea uscata. Unii pacienti ar mai putea sa aiba dureri de cap, congestie nazala, dureri în gât sau diaree. Aceste simptome sunt de obicei usoare, cu debut treptat. Boala poate fi transmisa de la o persoana la alta prin secretii sub forma de picaturi mici, care sunt raspândite atunci când persoana infectata tuseste sau stranuta. Persoanele în vârsta si persoanele cu afectiuni medicale preexistente (cum ar fi hipertensiunea arteriala, boli de inima sau diabet) par sa dezvolte o forma grava de boala, mai des decât celelalte categorii.
	Primul caz de coronavirus confirmat pe teritoriul României a fost anuntat la 26 februarie 2020. Având în vedere evolutia situatiei epidemiologice internationale, determinata de raspândirea coronavirusului SARS-CoV-2 la nivelul a 215 tari, în care aproximativ 31,6 mil de persoane au fost infectate si peste 970.000 au decedat, precum si declararea „Pandemiei” de catre Organizatia Mondiala a Sanatatii, la data de 11.03.2020; luând în considerare experienta tarilor grav afectate de evolutia virusului si masurile care au avut impact pozitiv în limitarea raspândirii acestuia si care au vizat actiuni în planul sanatatii publice si tinând cont de evolutia situatiei epidemiologice pe teritoriul României si de evaluarea riscului de sanatate publica pentru perioada imediat urmatoare, care indica o crestere masiva a numarului de persoane infectate cu coronavirusul SARS-CoV-2; la data de 16.03.2020 a fost instituita starea de urgenta pe intreg teritoriul Romîniei pe o durata de 30 zile, prelungita, iar apoi fiind instituita starea de alerta. Conform Grupului de Comunicare Strategica pâna la data de 22 septembrie 2021, pe teritoriul României, au fost confirmate 1.165.886 de cazuri de persoane infectate cu noul coronavirus. Dintre persoanele confirmate pozitiv, 1.086.351 au fost declarate vindecate si externate. Totodata, pâna la acea data, 35.851 de persoane diagnosticate cu infectie cu COVID-19 au decedat.
	Primele măsuri în vederea combaterii efectelor pandemiei Covid19, Spitalul Municipal “Dr. Pop Mircea” le-a luat incepand cu data de 05.03.2020, cand in sedinta extraordinara a Comitetului director s-a decis achizitionarea unui stoc strategic de medicamente, material sanitare si dezinfecanti.
In 16.03.2020 s-au pus in aplicare masurile starii de urgență: s-a constituit celula de criză la nivelul Spitalului Municipal “Dr. Pop Mircea”, formată din membrii Comitetului Director precum si medicul epidemiolog si seful echipei EMU (Echipaj Medical de Urgenta). S-a decis triajul tuturor pacientilor la intrarea in spital si ambulatorul de specialitate. In 20.03.2020 au inceput demersurile in vederea achiziționării unui aparat de testare RT-PCR, avand in vedere criteriile: timpul de livrare, pretul de achizitie si compatibilitatea acestuia.
	In 31.03.2020 s-a primit de la Primaria Marghita un container pentru triajul pacientior la internarea in spital si s-a aprobat achizitionarea de centrifuga pentru RT-PCR, hota cu flux laminar si pipete automate. 
	In luna aprilie 2020 au inceput lucrarile pentru amenajarea saloanelor si circuitelor pentru izolatoare pe fiecare sectie. Pacientii suspecti COVID19 au fost izolati in aceste saloane, pana la testarea acestora de catre Spitalul Municipal din Oradea. Necesitatea achizitionarii unui aparat de testare RT-PCR a devenit evidenta. Prin sume alocate de bugetul local al Primariei Marghita s-a achizitionat un aparat RT- PCR pentru testarea în valoare de 633.016 lei, suma fiind achitata din subvenția de la bugetul local primita de la UAT Marghita (611.870 lei), la care s-a adaugat suma de 21.146 lei (din venituri proprii).
	Spitalul Municipal „Dr. Pop Mircea” Marghita a primit 79 de bucati de kituri de teste rapide în valoare totala de 56.258 lei, de la Asociatia Club Rotary Marghita, sub forma de donatie.
Din fonduri OMV, proiectul “Tara lui Andrei” s-a achizitionat un soft pentru programari online si optimizarea cozilor de asteptare în vederea reducerii riscului de infectare a pacientilor si a personalului medical.
	În perioada starii de urgenta Spitalul Municipal „Dr. Pop Mircea” Marghita a primit de la persoane fizice asociatii, fundatii si persoane juridice donații si sponsorizari în suma totala de 221.486,14 lei, din care 207.788,45 lei reprezinta echipamente si materiale sanitare, iar 13.697,69 lei reprezinta donatii/sponsorizari în bani. O parte importanta din bunurile primite reprezinta dotari pentru laboratorul epidemiologic (hota cu flux laminar si centrifuga cu flux laminar). Bunurile materiale provenite din donații în suma de 207.788,45 lei au fost receptionate si  inregistrate în evidenta tehnica-operativa si contabila a entitații, parte din materialele sanitare fiind utilizate pâna la încetarea starii de urgenta. În cazul bunurilor primite ca donatie, care nu au avut valoarea precizata au fost efectuate rapoarte de evaluare de catre comisia de receptie constituita prin decizia managerului entitatii si înregistrate în evidenta contabila la valoarea justa.
	Pana in prezent Spitalul Municipal “Dr. Pop Mircea” Marghita nu a primit nici un sprijin financiar sau material din partea Ministerului Sanatatii. De asemenea, Spitalul a semnat contractul de finantare nr. 558/19.05.2021 in cadrul Programului Operational Infrastructura Mare (POIM 9.1) prin care se va asigura dotarea cu echipamentele medicale necesare pana la finalul anului.
Spitalul Municipal “Dr.Pop Mircea” Marghita a intrat in Programul National de Testare Covid 19 din luna iunie 2020. Pana in prezent Spitalul Municipal “Dr. Pop Mircea” Marghita a efectuat 5.306 probe de testare Covid 19, din care s-au detectat 244 de cazuri pozitive. 	Prin realizarea testarilor de infectie cu Coronavirus (SARS – COV 2) pentru pacientii simptomatici/asimptomatici in cadrul triajului clinic epidemiologic reglementat prin OMS nr. 555 din 2020 cu modificari si completari ulterioare, precum si pentru intregul personal angajat al spitalului, se incearca sa se evite un focar de infectie in rindurile cadrelor medicale, ceea ce ar conduce la suspendarea intregii activitati.
[bookmark: _GoBack]	Spitalul Municipal “Dr.Pop Mircea” Marghita efectueaza testarile lunare ale tuturor centrelor medico-sociale din zona (persoane varstnice, copii abandonati si personalul angajat) precum si a personalului si actorilor de la Teatrul de Stat Oradea, ca actorii sa poata intra in spectacole fara a purta masca.	Avand in vedere inceperea anului scolar si cresterea numarului de pacienti suspecti din zonele de izolare, s-a decis extinderea zonei de izolare pe sectia psihiatrie – care in momentul de fata functioneaza doar in ambulator.
	Masurile epidemiologice luate de catre Spitalul Municipal “Dr.Pop Mircea Marghita” au redus impactul epidemiei de la gradinitele si unul din liceele teoretice din oras. Este de mentionat si faptul ca datorita masurilor epidemiologice si testarilor repetate ale personalului angajat propriu, nici una din sectiile sau compartimentele spitalului nu a fost inchise din cauza infectiei personalului cu Covid19.
	In acest context, se observa astfel ROLUL ESENTIAL al Spitalului Municipal “Dr.Pop Mircea Marghita” in gestionarea crizei COVID-19 în partea de nord a judetului Bihor.
	Pe de altă parte, sistemul medical din România se confruntă cu o lipsă de investiții în ceea ce privește securitatea la incendii, multe dintre spitale funcționând fără autorizație de securitate la incendiu. Acest lucru a fost scos la lumina de câteva tragedii. (Piatra Neamt, Bucuresti, Arad)
	In lipsa unui sistem de detectare, semnalizare, alarmare incendii și de detectare semnalizare și alarmare în cazul depășirii concentrației maxime admise de oxigen, Spitalul Municipal “Dr.Pop Mircea” Marghita nu a obținut autorizația de securitate la incendiu de la Inspectoratul pentru Situaţii de Urgenţă „Crişana” al judeţului Bihor. Situația actuala reprezintă un risc pentru pacienții și personalul spitalului, investiția imediata propusa de proiect fiind justificata.

b) efectul pozitiv previzionat prin realizarea obiectivului de investiții;
Realizarea investitiei propuse, instalarea de sisteme de detectare, semnalizare, alarmare incendii, cu acoperire totală, și de detectare semnalizare și alarmare în cazul depășirii concentrației maxime admise de oxigen, va duce la cresterea securitatii la incendii in cadrul Spitalului.

c) impactul negativ previzionat în cazul nerealizării obiectivului de investiții.
Pacienții și personalul spitalului vor rămâne expusi riscurilor la incendii.

2.2. Prezentarea, după caz, a obiectivelor de investiții cu aceleași funcțiuni sau funcțiuni similare cu obiectivul de investiții propus, existente în zonă, în vederea justificării necesității realizării obiectivului de investiții propus

Spitalul Municipal “Dr.Pop Mircea Marghita” este cea mai importanța unitate spitaliceasca din nordul județului Bihor și are un rol esential in gestionarea crizei COVID-19.

2.3. Existența, după caz, a unei strategii, a unui master plan ori a unor planuri similare, aprobate prin acte normative, în cadrul cărora se poate încadra obiectivul de investiții propus.

Imbunatatirea serviciilor spitalului este evidentiata în toate documentele strategice, atât intern, cât și la nivelul municipiului Marghita.

2.4. Existența, după caz, a unor acorduri internaționale ale statului care obligă partea română la realizarea obiectivului de investiții

· REGULAMENTUL (UE) 2020/460 AL PARLAMENTULUI EUROPEAN ȘI AL CONSILIULUI din 30 martie 2020 de modificare a Regulamentelor (UE) nr. 1301/2013, (UE) nr. 1303/2013 și (UE) nr. 508/2014 în ceea ce privește anumite măsuri specifice menite să mobilizeze investiții în sistemele de sănătate ale statelor membre și în alte sectoare ale economiilor acestora ca reacție la epidemia de COVID-19 (Inițiativa pentru investiții ca reacție la coronavirus)
· REGULAMENTUL (UE) 2020/558 AL PARLAMENTULUI EUROPEAN ȘI AL CONSILIULUI din 23 aprilie 2020 de modificare a Regulamentelor (UE) nr. 1301/2013 și (UE) nr. 1303/2013 în ceea ce privește măsuri specifice de asigurare a unei flexibilități excepționale pentru utilizarea fondurilor structurale și de investiții europene ca reacție la epidemia de COVID-19.

2.5. Obiective generale, preconizate a fi atinse prin realizarea investiției

3. Estimarea suportabilității investiției publice

3.1. Estimarea cheltuielilor pentru execuția obiectivului de investiții, luându-se în considerare, după caz:
· Furnizarea si instalarea echipamentelor de securitate la incendii in spital pentru criza COVID – 19 - 690.200 lei cu TVA
· Servicii de management de proiect - 	45.220 lei cu TVA
· Servicii de informare și publicitate - 	1.309 lei cu TVA
· Servicii de audit - 2.618 lei cu TVA

3.2. Estimarea cheltuielilor pentru proiectarea, pe faze, a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege

Furnizorul echipamentelor/dotarilor necesare instalarii sistemului de detectare, semnalizare, alarmare incendii, va realiza instalarea conform normelor, va livra documentatia necesara și va instrui personalul pentru utilizarea acestuia.

3.3. Surse identificate pentru finanțarea cheltuielilor estimate (în cazul finanțării nerambursabile se va menționa programul operațional/axa corespunzătoare, identificată)

Programul Operațional Infrastructură Mare (POIM)
Axa Prioritara (AP) 9 Protejarea sănătății populației în contextul pandemiei cauzate de COVID-19, 
Obiectivul Specific (OS) 9.1 Creșterea capacității de gestionare a crizei sanitare COVID-19
Cod apel: POIM/935/9/1/Creșterea siguranței pacienților în structuri spitalicești publice care utilizează fluide medicale.

4. Informații privind regimul juridic, economic și tehnic al terenului și/sau al construcției existente

Clădirea spitalului este în proprietatea Municipiului Marghita.

5. Particularități ale amplasamentului/amplasamentelor propus(e) pentru realizarea obiectivului de investiții:
a) descrierea succintă a amplasamentului/amplasamentelor propus(e) (localizare, suprafața terenului, dimensiuni în plan);
Spitalul se afla in Marghita, strada Eroilor, nr.14. 

b) relațiile cu zone învecinate, accesuri existente și/sau căi de acces posibile;

Spitalul are acces auto și pietonal din strada Eroilor.

c) surse de poluare existente în zonă;

Nu este cazul.

d) particularități de relief;

Nu este cazul.

e) nivel de echipare tehnico-edilitară a zonei și posibilități de asigurare a utilităților;

Spitalul este racordat la retelele de apa, curent electric și gaz a municipiului.

f) existența unor eventuale rețele edilitare în amplasament care ar necesita relocare/protejare, în măsura în care pot fi identificate;

Nu este cazul în contextul proiectului.

g) posibile obligații de servitute;

Nu este cazul.

h) condiționări constructive determinate de starea tehnică și de sistemul constructiv al unor construcții existente în amplasament, asupra cărora se vor face lucrări de intervenții, după caz;

Nu este cazul.

i) reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent;

Nu este cazul.

j) existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate.

Nu este cazul.

6. Descrierea succintă a obiectivului de investiții propus, din punct de vedere tehnic și funcțional:
a) destinație și funcțiuni;

Sistem de detectare, semnalizare, alarmare incendii, cu acoperire totală, și de detectare semnalizare și alarmare în cazul depășirii concentrației maxime admise de oxigen în atmosferă pentru creșterea gradului de securitate la incendii.

b) caracteristici, parametri și date tehnice specifice, preconizate;

Sistemul va fi compus din:
· 2 Centrale incendiu
· Module de rețea
· Senzori
· Detectoare
· Butoane incendiu
· Sirene
· Semnale luminoase
· Aparat telefonic
· Accesorii necesare montajului.

Furnizorul sistemului va asigura montarea, manualele de utilizare si instruirea personalului.

c) durata minimă de funcționare apreciată corespunzător destinației/funcțiunilor propuse: 10 ani.

d) nevoi/solicitări funcționale specifice.

Furnizorul sistemului va asigura montarea, manualele de utilizare, instruirea personalului și garantia acestuia. De asemenea, se va asigura mentenanta contra cost și ulterior expirării garantiei.

7. Justificarea necesității elaborării, după caz, a:
– studiului de prefezabilitate, în cazul obiectivelor/proiectelor majore de investiții;
– expertizei tehnice și, după caz, a auditului energetic ori a altor studii de specialitate, audituri sau analize relevante, inclusiv analiza diagnostic, în cazul intervențiilor la construcții existente;
– unui studiu de fundamentare a valorii resursei culturale referitoare la restricțiile și permisivitățile asociate cu obiectivul de investiții, în cazul intervențiilor pe monumente istorice sau în zone protejate.

Nu este cazul.

Data:
03.03.2022


                  Presedinte de sedinta                                               Contrasemnează
                     Dionisie POP                                                        Secretar General 
                                                                                                 Cornelia DEMETER 
